Asal ahaan wuxuu ka soo jeeday dalka Lubnaan, waxaannu sannadkii 2006-kii Al Berjawi ku biiray kooxda Al-shabaab ee dalka Soomaaliya ka dagaalanta, kadib wuxuu ku laabtay dalka Ingiriiska sannadkii 2007 si uu halkaas dhaqaale uga soo ururiyo, muddo laba sanno ah ka dib oo ku beegnayd bishii February 2009 ayuu dib uga baxay Ingiriiska, isagoo la socda nin ay saaxiib aad isugu dhaw yihiin oo la yidhaa Maxamed Sakr oo asal ahaan Masaari ah, waxaanay safar ku galeen dalka Kenya, iyagoo qoysaskooda u sheegay in ay dalxiis u baxayaan, waana sidii Ingiriisku kaga shakiyeen markii Emwazi ama Jihadi John uu dalka Tansaaniya tegay sannadkii 2009.
